ഒരു എം സോൺ റിലീസ് www.malayalamsubtitles.org
റോഡ് ഹോം അഥവാ വീട്ടിലേക്കുള്ള വഴി
പരിഭാഷ : നിഷാദ് ജെ.എൻ ( fb.com/nishadjn )
പെട്ടന്നായിരുന്നു അച്ഛന്റെ മരണം.
ഇന്നലെ രാത്രിയാണ് ഞാനറിയുന്നത്.
മേയറാണ് എന്നെ വിളിച്ച് പറഞ്ഞത്.
എനിക്ക് വിശ്വസിക്കാൻ കഴിഞ്ഞില്ല.
പർവ്വതങ്ങൾക്കടുത്ത് സനെതീൻ എന്ന ..
...കൊച്ചു ഗ്രാമത്തിലാണ് ഞാൻ ജനിച്ചത്.
ജോലിക്കായി ഞാൻ പട്ടണത്തിലേക്ക് പോയി.
ജോലിത്തിരക്ക് കാരണം കുറെ കാലമായി വീട്ടിലേക്ക് വന്നിട്ട്.
ഗ്രാമത്തിലെ സ്‌കൂളിൽ മാഷായിരുന്നു അച്ഛൻ
ജീവിതാവസാനം വരെ അക്ഷരങ്ങൾക്കൊപ്പമായിരുന്നു അദ്ദേഹം
ഞങ്ങളുടെ ഗ്രാമത്തിൽ നിന്നും കോളേജിലേക്ക്...
...പോയ ഒരേയൊരു കുട്ടി ഞാനായിരുന്നു.
അമ്മയുടെ കാര്യമോർത്താണ് എനിക്ക് വിഷമം.
വരു, കയറിയിട്ട് പോവാം
വേണ്ട, ഇത്തിരി തിരക്കുണ്ട്
സാറിനോട് ഒരിക്കൽ കൂടി നന്ദി പറഞ്ഞെന്ന് പറയണേ
- ശരി - ബൈ
അമ്മേ?
- അമ്മേ? - യുഷുങ്.
മേയർ, സിയാമ്മാവാ
കാർ കണ്ടപ്പോ മനസ്സിലായി നീ വന്നെന്ന്
അകത്തേക്കിരിക്കാം
അകത്ത് നല്ല ചൂട് കിട്ടും
ഇരിക്കു
ഫോണിൽ വിളിച്ചപ്പൊ കാര്യങ്ങളൊന്നും ശരിക്ക് പറയാൻ ഒത്തില്ല
ഇപ്പൊ നീ വന്നല്ലോ, ഇനിയെല്ലാം പറയാം
സ്‌കൂളിന്റെ കാര്യമാണ്
കൊല്ലം കുറെയായി നിന്റെ അച്ഛൻ പറയുന്നു അതൊന്നു പുതുക്കി പണിയെണമെന്ന്...
...പക്ഷെ ഓരോരോ കാരണങ്ങളായി അത് മുടങ്ങിക്കിടന്നു.
കഴിഞ്ഞ ദിവസം മാഷത് വീണ്ടും ഉന്നയിച്ചു..
..നാട്ടുകാർ അനുകൂലിക്കുകയും ചെയ്തു
വേണ്ട സാധനങ്ങളൊക്കെ ഉണ്ട്, പക്ഷെ പണം തികയില്ല.
എങ്ങനെയെങ്കിലും പണം കണ്ടത്താമെന്ന് നിന്റെ അച്ഛൻ തീരുമാനിച്ചുറപ്പിച്ചു.
അതിനായി മാഷ് തന്നെ ഇറങ്ങിത്തിരിച്ചു, പണം കടം വാങ്ങാൻ ശ്രമിച്ചും മറ്റും
രാജ്യത്തുടനീളം സഞ്ചരിച്ചു.
പറ്റാവുന്ന വഴിയെല്ലാം മാഷ് ശ്രമിച്ചുകൊണ്ടേയിരുന്നു.
അവസാന യാത്രയിൽ, നാട്ടിലേക്ക് മടങ്ങും വഴി...
..മാഷൊരു ഉഗ്രൻ മഞ്ഞുവീഴ്‌ചയിൽ അകപ്പെട്ടു.
ആ കൊടുങ്കാറ്റിൽ പെട്ട്പോയി മാഷിന് സൂക്കേട് വന്നു
ഒന്ന് അനങ്ങാൻ പോലും പറ്റാത്ത അവസ്ഥയായി, അദ്ദേഹം എടങ്ങേറായി.
തിരിച്ചെത്തിയപ്പോൾ ആൾടെ കോലം തന്നെ മാറിയിരുന്നു...
...ഞങ്ങളദ്ദേഹത്തെ ആശുപത്രിയിൽ കൊണ്ടുപോയി.
അവര് പരിശോധിച്ചിട്ട് പറഞ്ഞു മൂപ്പരുടെ ഹൃദയത്തിന് തകരാറുണ്ടെന്ന്.
കാലം കുറെയായി നിന്റെ അച്ഛനെ ഞങ്ങള് കാണാൻ തുടങ്ങിയിട്ട്.
പക്ഷെ ഇങ്ങനൊരു സൂക്കേട് ഉണ്ടെന്ന് ആരറിഞ്ഞു?
അവര് മാഷിനെ ചികിത്സിക്കാൻ ശ്രമിച്ചു, പക്ഷെ അതൊന്നും ഫലിച്ചില്ല.
അദ്ദേഹം പൊരുതിനോക്കി, പക്ഷെ കഴിഞ്ഞില്ല.
അച്ഛനിപ്പോ എവിടെയുണ്ട് ?
മോർഗുവിലെ ജില്ലാ ആശുപത്രിയിൽ.
ഇതൊക്കെ പറയാൻ കൂടിയാണ്...
...നിന്നോട് ഞങ്ങൾ മടങ്ങിവരാൻ പറഞ്ഞേ.
കഴിഞ്ഞ തവണ ഞാൻ വിളിച്ചപ്പോ ഒരു കുഴപ്പോം ഉണ്ടായിരുന്നില്ലല്ലോ
അതൊരു വല്ലാത്ത കൊടുങ്കാറ്റായിരുന്നു
ഈ പ്രായത്തിൽ മാഷിന് താങ്ങാവുന്നതിലും അപ്പുറം
മാഷെന്നല്ല, ആർക്കും തങ്ങാൻ പറ്റില്ലായിരുന്നു.
നാട്ടുകാർ പറയുന്നത് ഒരു വണ്ടി വിളിച്ച്...
...മാഷിന്റെ ബോഡി കൊണ്ടു വരാന്നാ.
എന്നിട്ട് ഇവിടെ കൊണ്ട് വന്ന് അടക്കാം
അതാണ് ഞങ്ങളുടെ പ്ലാൻ.
അത് മതി, അങ്ങനെ ചെയ്യാം
പക്ഷെ ഒരു പ്രശ്നമുണ്ട്
നിന്റെ അമ്മ പറയുന്നത് വണ്ടിയിൽ കൊണ്ടുവരണ്ടന്നാണ്.
നിന്റെ അച്ഛനെ എടുത്തോണ്ട് വരണം പോലും.
എന്ന് വെച്ചാൽ?
ശവപ്പെട്ടിയിലാക്കി കാൽനടയായി ചുമന്ന് കൊണ്ട്...
...അങ്ങനെ ചെയ്താൽ നിന്റെ അച്ഛൻ വീട്ടിലേക്കുളള വഴി മറക്കില്ലത്രെ.
പഴയൊരു ആചാരമാണ്, ഒരു അന്ധവിശ്വാസം!
കൂടാതെ അവർക്കും ഒപ്പം നടക്കണം പോലും.
- എന്നാ അങ്ങനെ ചെയ്യാം. - ഞങ്ങൾക്കും ആഗ്രഹമുണ്ട്
ഈ ഗ്രാമത്തിലെ എല്ലാവരും ബഹുമാനിക്കുന്ന വ്യക്തിയാണ് മാഷ്
പക്ഷെ നമ്മുടെ ചെറുപ്പക്കാരൊന്നും ഇവിടെയില്ല
എല്ലാവരും ജോലി ചെയ്യുന്നത് പട്ടണത്തിലാണ്.
വയസ്സായവരും കൊച്ചു കുട്ടികളും മാത്രേ ഇവിടൊള്ളു.
ഒരു ട്രാക്റ്റർ വിളിച്ചു പോവാണെങ്കിൽ
അര ദിവസം മതി ഇങ്ങോട്ടെത്താൻ.
നീ അമ്മയോടൊന്ന് സംസാരിക്കണം
നിങ്ങളുടെ നല്ല മനസ്സിന് നന്ദി
ഞാൻ അമ്മയോട് സംസാരിക്കാം.
- അത് മതി. - അമ്മയെവിടെ?
മിക്കവാറും സ്‌കൂളിന്റെ അടുത്ത് കാണും
മാഷ് മരിച്ചത് മുതൽ അവരെന്നും അവിടെയാണ്
- ആര് പറഞ്ഞാലും കേൾക്കില്ല - അവിടെ അങ്ങനെ ഇരിക്കും
- കുഴപ്പൊന്നും ഇല്ലല്ലോ? - ഏയ്
പിന്നെ എനിക്ക് പേടിയുള്ളത്....
- പഴയ സ്‌കൂളിന്റെ അവിടെയല്ലേ? - അതേ.
ഞാനൊന്നു പോയി നോക്കട്ടെ
അമ്മേ
ഈ തണുപ്പത്ത് ഇരിക്കണ്ട, നമുക്ക് വീട്ടിൽ പോകാം?
നിന്റെ അച്ഛൻ പോയെടാ മക്കളെ
വാ അമ്മേ വീട്ടിൽ പോകാം
ഇനിയൊരിക്കലും കാണാൻ പറ്റില്ലടാ മോനെ
ഇരിക്കമ്മേ, ബെഡിൽ ചൂടുണ്ട്
എന്റെ തറി (നെയ്ത്തുയന്ത്രം) എടുത്തോണ്ട് വാ.
എന്തിന്?
- എനിക്കൊന്ന് മെടയണം? - എന്ത് മെടയണന്ന്?
നിന്റെ അച്ഛന്റെ ശവപ്പെട്ടിയിൽ വിരിക്കാൻ ഒരു തുണി.
ചുമ്മാതിരി അമ്മേ
നമുക്ക് പുതിയൊരെണ്ണം മേടിച്ചാൽ പോരെ?
എനിക്ക് പുതിയത് വേണ്ട
ആ തറിയൊക്കെ ഒരുപാട് പഴക്കം ചെന്നതല്ലേ
എത്ര കാലായി അതൊക്കെ കേടുവന്ന് കിടക്കുന്നു.
നമുക്കത് നേരയാക്കാം
അമ്മക്ക് നല്ല ക്ഷീണമുണ്ട്, അമ്മ ഇപ്പൊ വിശ്രമിക്ക്
എനിക്കാ തുണിയുണ്ടാക്കണം
ഞാനൊരെണ്ണം മേടിച്ചാൽ പോരെ?
വേണ്ട! ആ തറിയെടുത്തോണ്ട് വാ
ഈ ഗ്രാമത്തിലിനി നിന്റെ അമ്മയുടെ...
...ഈയൊരൊറ്റ തറിയെ ബാക്കിയൊള്ളു.
പൊന്നു പോലെയാണ് അവരിത് നോക്കുന്നത്.
കണ്ടിട്ട് അവരിത് ഉപയോഗിക്കാൻ തന്നെ തീരുമാനിച്ച മട്ടുണ്ട്.
ശവസംസ്കാര ചടങ്ങ് പോലെ തന്നെ
മരിച്ചവരെ ചുമന്നുകൊണ്ട് വരുന്നത് പഴയൊരു ആചാരമാണ്.
പർവ്വതങ്ങൾക്കിടയിലൂടെ...
...നദി തീരത്തിലൂടെ, കുറുകെയുള്ള വഴി കടന്ന് വരും
വഴിയിലുടനീളം മരിച്ചയാളെ നോക്കി ആർപ്പ് വിളിക്കും
എന്താണ് വിളിക്കുക?
മരിച്ചയാളോട് പറയും ഇതാണ് വീട്ടിലേക്കുള്ള വഴിയെന്ന്.
എല്ലാവരും കൂടി ഉച്ചത്തിൽ പറയുമ്പോൾ ആളൊരിക്കലും മറക്കില്ലത്രെ.
പഴയൊരു ആചാരമാണ്.
അമ്മയുടെ ആഗ്രഹം സാധിക്കാൻ...
...നല്ല ബുദ്ധിമുട്ടാണല്ലേ?
അതേ, അതാണ് പ്രശ്നം
ചുമന്ന് കൊണ്ടു വരാൻ നമുക്കാളില്ല
ചെറുപ്പക്കാരൊന്നും ഇവിടില്ല.
സാംസ്കാരിക വിപ്ലവത്തിനു ശേഷം ഈ ആചാരമൊന്നും..
..ആരും തുടർന്നിട്ടില്ല.
അമ്മ ഇങ്ങനെ പണിയെടുക്കുന്നത് കാണുമ്പോൾ വിഷമമുണ്ട്...
...പക്ഷെ എങ്ങനെ തടയണമെന്ന് എനിക്കറിയില്ല.
അമ്മയെ സംബന്ധിച്ച് ഇപ്പോ ഏറ്റവും പ്രധാനം...
...അച്ഛന്റെ ശവസംസ്‌ക്കാര ചടങ്ങാണ്.
അച്ഛന്റെ അടക്കിനുള്ള അമ്മയുടെ ആഗ്രഹം എനിക്ക് മനസ്സിലാകും.
ഉം
നമുക്ക് മറ്റൊരു വഴി നോക്കരുതോ?
ഇതത്ര എളുപ്പമല്ലെന്ന് അമ്മക്കറിയാം മോനെ
നാല്പത് കൊല്ലം നിന്റെ അച്ഛൻ ഇവിടെയാണ് ജീവിച്ചത്
ഒരുപാട് തലമുറകളെ അക്ഷരം പഠിപ്പിച്ചു
കഠിനാധ്വാനിയായിരുന്നു, വിശ്രമമില്ലാതെ ജോലി ചെയ്യുമായിരുന്നു.
ഈ ഗ്രാമം അദ്ദേഹത്തിന്റെ ഓർമക്കായി എന്തെങ്കിലും ചെയ്യണം.
മേയർ അത് സമ്മതിച്ചിട്ടുണ്ട്
നമുക്കൊരു കാര്യം ചെയ്താലോ
ശവപ്പെട്ടി ഒരു ട്രാക്ക്ട്ടറിൽ വെച്ചിട്ട്...
..നമുക്കതിന്റെ ഒപ്പം നടന്നാലോ
അപ്പൊഴും ഒരേ പോലെയല്ലേ?
അല്ല
ആളുകൾ തന്നെ ചുമന്നു കൊണ്ട് വേണം നിന്റെ അച്ഛനെ കൊണ്ടുവരാൻ.
ഇനി അവർക്ക് പറ്റില്ലെങ്കിൽ...
..പറ്റുന്നവരെ നോക്കണം.
അമ്മ ഇനി ജോലി ചെയ്യല്ലേ, പ്ലീസ്
ചെയ്തേ പറ്റൂ, എനിക്കത് തീർക്കണം.
അമ്മ ഒന്ന് വിശ്രമിക്ക്, അമ്മക്ക് നല്ല ക്ഷീണമുണ്ട്.
നീ പോയി അച്ഛന്റെ മുറിയിൽ കിടന്നോ
ഞാനിത് തീർക്കട്ടെ
അച്ഛന്റേം അമ്മയുടേം വിവാഹ ഫോട്ടോയാണിത്.
അച്ഛൻ ഇവിടത്തുകാരൻ അല്ലായിരുന്നു.
അധ്യാപകനായിട്ടാണ് അച്ഛൻ ഇങ്ങോട്ട് വന്നത്.
അച്ഛന്റേം അമ്മയുടേം പ്രണയകഥയൊക്കെ...
..ഗ്രാമത്തിൽ പ്രശസ്തമാണ്.
സത്യം പറഞ്ഞാൽ കൊച്ചു കുട്ടികൾക്ക് പോലും അറിയാം.
അമ്മക്കന്ന് 18 വയസ്സ്.
അച്ഛന് ഇരുപതും.
അമ്മ പറഞ്ഞിട്ടുണ്ട്, അച്ഛൻ വന്നിറങ്ങിയത് ഒരു കുതിരവണ്ടിയിലായിരുന്നത്രെ.
ഇതാണ് നമ്മുടെ പുതിയ മാഷ്.
പേര് ലു. ലു-ചാങ്യു
ദിയ? എന്താ പുറൊത്തൊരു ബഹളം?
ഒന്നൂല്ല
മാഷ് വന്നോ?
വന്നു
അവസാനം നമുക്ക് സ്വന്തമായൊരു മാഷിനെ കിട്ടിയല്ലോ
ആള് കാണാൻ എങ്ങനുണ്ട്?
ചെറുപ്പക്കാരനാ
ചെറുപ്പക്കാരൻ മാഷോ? അപ്പൊ ആള് ഉഷാറായിരിക്കും
- മാഷിന്റെ താമസമൊക്കെ എവിടെയാണാവോ ? - വില്ലേജ് ഓഫീസിന്റെ അവിടെ തന്നെ
അത് നന്നായി. ഭക്ഷണത്തിന്റെ കാര്യോ ?
ഓരോ ദിവസവും ഓരോ വീട്ടിൽ നിന്നാവും
നമ്മുടെ ഊഴാവുമ്പോൾ നല്ല ഭക്ഷണം ഉണ്ടാക്കി കൊടുക്കണം.
നീയെന്താ ചെയ്യുന്നേ?
ഒന്നൂല്ല
ഒരു മാഷിനെ കാണാൻ പോകാനാണോ നീ ഉടുപ്പൊക്കെ മാറുന്നത്.
മുത്തശ്ശിക്ക് കാഴ്ച്ച ശക്തി കുറവായിരുന്നു.
മുത്തശ്ശന്റെ മരണ വാർത്തയറിഞ്ഞു...
...കരഞ്ഞ് കരഞ്ഞാണത്രേ അവരുടെ കാഴ്ച പോയത്.
മുത്തശ്ശന്റെ മരണ ശേഷം...
...അമ്മയായിരുന്നു മുത്തശ്ശിയെ നോക്കിയിരുന്നത്.
അമ്മയെ ഒരാളുടെ കൈപിടിച്ച് ഏൽപ്പിക്കണം, അതായിരുന്നു മുത്തശ്ശിയുടെ ഏക ആഗ്രഹം.
ഒരുപാട് ആലോചനകളൊക്കെ വന്നു...
...പക്ഷെ അമ്മക്ക് ആരെയും ഇഷ്ടായില്ല.
അച്ഛൻ വരുന്ന സമയത്ത് സ്‌കൂളിന്റെ പണി തീർന്നിരുന്നില്ല
മേയർ എല്ലാവരെയും സഹായത്തിന് വിളിച്ചുകൂട്ടി
ഗ്രാമത്തിലെ ആചാരമനുസരിച്ചു...
...പുതിയ കെട്ടിടത്തിൽ ഒരു ചുവന്ന തുണി കെട്ടണം.
ഉത്തരത്തിൽ കെട്ടിവെച്ചാൽ ഭാഗ്യം വരുമെന്നാണ് വിശ്വാസം.
ചുവന്ന സൗഭാഗ്യ കൊടി എന്നാണ് അതിനെ വിളിച്ചിരുന്നത്.
ഗ്രാമത്തിലെ സുന്ദരിയായ കന്യകയായിരിക്കണം അത് നെയ്തെടുക്കുന്നത് .
തീർച്ചയായും നറുക്ക് അമ്മക്ക് തന്നെ വീണു.
ഇതിനോടകം തന്നെ ചെറിയൊരു ഇഷ്ടമൊക്കെ തോന്നിയത് കൊണ്ടാവാം...
...അമ്മയുണ്ടാക്കിയ തുണി വളരെ മനോഹരമായിരുന്നു.
അന്ന് ഗ്രാമത്തിൽ രണ്ട് കിണറുകളാണ് ഉണ്ടായിരുന്നത്.
പഴയതിനെ മുൻ കിണറെന്നും .
പുതിയതിനെ പിൻകിണറെന്നുമാണ് വിളിച്ചിരുന്നത്.
പുതിയത് ഗ്രാമത്തിന്റെ അടുത്തായതിനാൽ എല്ലാവരും അതാണ് ഉപയോഗിച്ചിരുന്നത് .
അച്ഛൻ വന്നതിന് ശേഷം...
...അമ്മ പഴയ കിണറുപയോഗിക്കാൻ തുടങ്ങി.
സ്‌കൂൾ കടന്ന് വേണം അതിനടുത്തേക്ക് പോകാൻ.
ഗ്രാമത്തിൽ മറ്റൊരു ആചാരം കൂടിയുണ്ട്.
പുതിയൊരു കെട്ടിടം പണിയുമ്പോൾ...
...പണിക്കാർക്കുള്ള ഉച്ചഭക്ഷണം ഓരോ വീട്ടുകാരും ഉണ്ടാക്കണം
എല്ലാവരും സഹകരിക്കും.
അച്ഛൻ കഴിക്കുമെന്ന പ്രതീക്ഷയിൽ...
...തന്റെ ഏറ്റവും പ്രിയപ്പെട്ട ഭക്ഷണം തന്നെ അമ്മ ഉണ്ടാക്കി.
പണി സ്ഥലത്തേക്കൊന്നും ...
...സ്ത്രീകൾക്ക് പ്രവേശനമുണ്ടായിരുന്നില്ല.
സ്ത്രീകൾ പ്രവേശിച്ചാൽ നിർഭാഗ്യമുണ്ടാവുമെന്നൊരു അന്ധവിശ്വാസം.
സ്‌കൂളിന്റെ പണി നടക്കുമ്പോൾ സ്ത്രീകൾ വെറും...
...കാഴ്ചക്കാരായി നിൽക്കും.
- ഇന്നെന്താ ഉണ്ടാക്കിയേ?? - വെള്ളയപ്പം.
- നീയോ ദിയ?? - ഉള്ളിയിട്ട് ദോശ
ഞാൻ വട്ടയിലയിൽ വേവിച്ച അരി
ഉള്ളിയിട്ട ദോശയാ നല്ലത്
നിന്റെ കാമുകന് കൊടുത്തോടീ?
പോടി!
അങ്ങോട്ട് നോക്ക്
അവരാദ്യം കാണുന്നതാ എടുക്കുന്നത്, ആരാ എന്താ ഉണ്ടാക്കിയതൊന്നും അവർക്കറിയില്ല
ഞാൻ ഉണ്ടാക്കിയത് ആരാണാവോ കഴിക്കുന്നത്.
നിന്റെ കെട്ട്യോൻ തന്നെയാവും!
അവിടെ വെച്ചേക്കു
ഇത്ര പെട്ടെന്ന് കൊടി ഉണ്ടാക്കിയോ?
ഞാനിത് വാങ്ങാൻ അങ്ങോട്ട് വരാൻ ഇരിക്കായിരുന്നു, തരൂ
ശരി
ഇതിപ്പോ നടത്തം ലാഭായല്ലോ
നന്നായിട്ടുണ്ട് കെട്ടോ
സ്‌കൂളിന്റെ പണി ഏറെക്കുറെ തീർന്നു
ചൈനീസ് ആയിരിക്കും ആദ്യം പഠിപ്പിക്കുന്നത്
- മാഷിന് ഭക്ഷണമൊക്കെ ഇഷ്ടാവുന്നുണ്ടോ? - പിന്നെ.
- ഞങ്ങളുണ്ടാക്കിയതല്ലേ മാഷ് കഴിക്കാറ്? - അതെ.
- നിങ്ങളൊരുമിച്ചാണോ കഴിക്കാറ്? - ഏയ്, അല്ല.
പുള്ളിയൊക്കെ പട്ടണത്തീന്ന് വന്ന ആളല്ലേ
ഞങ്ങളൊക്കെ എങ്ങനാ ഒരുമിച്ച് കഴിക്കുക
പിന്നെ എന്താ ചെയ്യാറ്?
ആദ്യം മുന്നിൽ കാണുന്ന പാത്രം എടുത്തു കൊടുക്കും.
"ജീവിതമാമൊരു പാഠത്തിൽ..." എല്ലാവരും പാടു
"ജീവിതമാമൊരു പാഠത്തിൽ..."
"ലക്ഷ്യമതെന്തെന്നറിയേണം."
ഒന്നുകൂടി പാടാം
"അക്ഷരമെന്തെന്നറിഞ്ഞീടാം."
"ഗണിതമധുരം നുണഞ്ഞീടാം."
"പുസ്തകമെല്ലാം സൂക്ഷിച്ചീടാം."
"ഭാവിയും ഭൂതവുമറിഞ്ഞീടാം."
അച്ഛന് മനോഹര ശബ്ദമായിരുന്നെന്ന്...
..ഒരിക്കൽ അമ്മ പറഞ്ഞതോർക്കുന്നു.
അമ്മക്ക് എഴുതാൻ അറിയില്ല, സ്‌കൂളിൽ പോകാൻ താല്പര്യമില്ലായിരുന്നത്രെ.
എങ്കിലും അച്ഛന്റെ ശബ്ദം അമ്മക്ക് പ്രിയപ്പെട്ടതായിരുന്നു.
അത് കേൾക്കാൻ എല്ലാ ദിവസവും സ്‌കൂളിനടുത്തു പോയി നിൽക്കും.
പലർക്കും, സ്‌കൂളിന്റെ പുതുമോടിയെല്ലാം അധികം വൈകാതെ മടുത്തു തുടങ്ങി...
...പക്ഷെ എന്റെ അമ്മക്ക് അങ്ങനെ ആയിരുന്നില്ല..
നാല്പത് വർഷവും അമ്മ അത് തുടർന്നു...
...അമ്മയുടെ ജീവിതത്തിന്റെ ഒരു ഭാഗം തന്നെയായി തീർന്നത്.
"മുത്തവരെ ബഹുമാനിച്ചീടാം."
സ്‌കൂൾ വിട്ടാൽ അച്ഛനെന്നും..
...ഏതെങ്കിലും വിദ്യാർത്ഥികളുടെ വീട്ടിലേക്ക് പോകും.
ഇതറിയുന്ന അമ്മ, അച്ഛനെയും കാത്ത് വഴിയിൽ നിൽക്കും.
"കിളികൾ പാടി സൂര്യനുണർന്നു"
"സൂര്യനുണർന്നു പൂക്കൾ വിടർന്നു"
ഏയ്!
- അതാരാ? - അതാണ് ദിയ ചേച്ചി.
ഗ്രാമത്തിൽ ഉള്ളതല്ലേ?
അതെ
ദിയ ചേച്ചി, മാഷ് വിളിക്കുന്നു!
- വെള്ളം വേണോ? - വേണം.
- ഞാൻ കൊണ്ട് തരാം - ഏയ്, വേണ്ടന്നേ
- സാരമില്ല തരൂ - വേണ്ട ഞാൻ ചെയ്തോളാം
വേണ്ട മാഷെ, ഞാൻ കൊണ്ട് തരാന്ന്
മാഷ് ഇങ്ങനെ ബുദ്ധിമുട്ടരുത്
- ഇങ്ങ് തരൂ - വേണ്ട, വേണ്ട
താന്ന്
വെള്ളം കിട്ടിയോ ദിയാ?
നാളെ ഞങ്ങളുടെ വീട്ടിലാ മാഷിന് ഊണ്.
അറിയാം
അച്ഛൻ പറയുമായിരുന്നു...
...ആദ്യമായി അച്ഛൻ അമ്മയുടെ വീട്ടിലേക്ക് ചെല്ലുമ്പോൾ...
...വാതിൽ പടിയിലേക്ക് ചാരി പുഞ്ചിരി തൂകി..
..അച്ഛനെയും നോക്കി നിൽക്കുകയായിരുന്നു അമ്മ...
...ഏതോ കാല്പനിക ചിത്രത്തിലെ നായികയെപ്പോലെ....
...ഒരിക്കലും മായാതെ നിൽക്കുന്ന ഒരോർമ്മയാണത്രെ അച്ഛനത്
- മാഷ് വന്നോ? - വന്നൂ.
നിന്റെ ഒച്ചപ്പാട് കേട്ടപ്പഴേ തോന്നി
അകത്തേക്ക് വരൂ
അമ്മയ്ക്ക് കാഴ്ച ഇത്തിരി കുറവാണ് കെട്ടോ
മാഷിന് നല്ല ഉയരമുണ്ടല്ലോ
ഇരിക്കു
കാലങ്ങൾക്ക് ശേഷാണ് ആണൊരുത്തൻ ഈ വീട്ടിലേക്ക് ഉണ്ണാൻ വരുന്നത്.
മാഷിന് ഭക്ഷണം ഇഷ്ടാവും തീർച്ച.
ശബ്ദം കേട്ടിട്ട് ഇഷ്ടായെന്ന് തോന്നുന്നു.
ഇവിടെ വന്നിട്ടിപ്പൊ എത്ര കാലായി
ഒരു മാസായി
ഇപ്പൊ ശീലമായോ?
- വലിയ പ്രശ്നമില്ല - അത് നന്നായി
- വീട് പട്ടണത്തിൽ ആണല്ലേ? - അതേ, വടക്കേ തലയാണ്
ഇതുപോലൊരു ഗ്രാമത്തിലേക്ക് വരാൻ കാരണം ?
ബിരുദം കഴിഞ്ഞു ജോലിയൊന്നും ശരിയാവാതെ നിൽക്കായിരുന്നു
ഒരു ദിവസം ടൗണിൽ, ഒരാള് എല്ലാവരുടെ കയ്യിൽ നിന്നും ഒപ്പ് ശേഖരിക്കുന്നത് കണ്ടു.
എന്തിനാണെന്നും അറിയില്ല ഞാനും ഇട്ടു കൊടുത്തു ഒരെണ്ണം.
അവസാനം ഇവിടെ എത്തിച്ചേർന്നു
- ഇപ്പൊ വേണ്ടായിരുന്നെന്ന് തോന്നുന്നുണ്ടോ? - ഒരിക്കലുമില്ല.
അതെന്തേയ്?
എനിക്കിവിടെ ഇഷ്ടായി
കല്യാണം കഴിച്ചതാണോ?
ഇല്ല
നിശ്ചയമോ?
ഏയ്, ഇല്ല
അത് ദിയ ചെയ്തോളും, മാഷ് ഇരിക്ക്
ഈ പത്രം ഓർമയുണ്ടോ ?
ഈ ഡിസൈൻ?
ഇല്ല, ഓർമ കിട്ടുന്നില്ല
പണിസ്ഥലത്തീന്ന് കൊണ്ടുവരുന്ന ഭക്ഷണല്ലേ കഴിക്കാറ്?
അതേ
നിന്റെ അധ്വാനമൊക്കെ പാഴായെന്നാ തോന്നുന്നെ ദിയാ
മാഷിന് അറിയോ...
...സ്‌കൂളിന്റെ പണി തുടങ്ങിയപ്പോള്‍ മുതൽ...
...മാഷ് കഴിക്കുമെന്നും വിചാരിച്ചു..
...ഇവൾ ഇവളുടെ ഇഷ്ട വിഭവങ്ങളൊക്കെ ഉണ്ടാക്കി..
...ആ പാത്രത്തിൽ അവിടെ കൊണ്ട് വെക്കും.
ഈ എന്നെ പോലും അടുക്കളയിൽ കയറ്റില്ല
ഇപ്പൊ ഞാൻ ഓർക്കുന്നു കെട്ടോ
ഉണ്ടോ?
ആ പാത്രവും ഫുഡും ഇപ്പൊ നല്ല പരിചയം ഉണ്ട്.
- അപ്പൊ ഇതിന് മുൻപ് കഴിച്ചിട്ടുണ്ട് ല്ലേ? - ഉവ്വ്.
ആണോ? എന്താ കഴിച്ചത്?
ആദ്യ ദിവസം ഉള്ളിയിട്ട ദോശയാണ് ഉണ്ടാക്കിയത്
രണ്ടാമത്, തേങ്ങാ ചോറും മുട്ട റോസ്റ്റും
മൂന്നാം ദിവസം കൂൺ കൊഴുക്കട്ട
ശ്ശോ! മൂന്ന് കിടിലൻ ഫുഡുകൾ
കൂൺ കൊഴുക്കട്ട ഒരു രക്ഷേം ഉണ്ടായിരുന്നില്ല കെട്ടോ.
ഞാൻ വൈകീട്ട് ഉണ്ടാക്കി വെക്കാം.
- ചോദിക്കുന്നത് കൊണ്ടൊന്നും തോന്നരുതേ - ഏയ്.
ഇപ്പഴല്ലേ നീയ്യ്‌ ഊണ് ഉണ്ടാക്കിയത്, ഇനി ഇപ്പൊ തന്നെ അടുത്തത് ഉണ്ടാക്കാൻ പോവാ?
മാഷിന് പോയിട്ട് തിരക്കുണ്ടാകും മോളെ
അതേ, എനിക്ക് പോണം
ഞാൻ വന്ന ദിവസം ഇട്ടിരുന്ന ആ ചുവന്ന ജാക്കറ്റില്ലേ..
..അതിൽ കാണാൻ തന്നെ നല്ല ഭംഗിയായിരുന്നു.
കൊഴുക്കട്ട കഴിക്കാൻ വരാൻ മറക്കരുത്
നീയതൊന്നും ഉണ്ടാക്കണ്ട!
- അതെന്താ? - നീ ദുഃഖിക്കേണ്ടി വരും
- എന്തിന്? - അതൊന്നും പറഞ്ഞാൽ നിനക്ക് മനസ്സിലാവില്ല .
ആ മാഷ് ആള് കൊള്ളാം..
...പക്ഷെ നമ്മുടെ ജാതിയിൽ ചേരൂല.
മുത്തശ്ശി എന്താ ഈ പറയുന്നേ? ഇത് വെറുമൊരു കൊഴുക്കട്ട അല്ലെ
നീ പൊട്ടൻ കളിക്കല്ലേ
ഞാൻ കാര്യമായിട്ടാ പറയുന്നത്
അവനെ മറക്കുന്നതാകും നിനക്ക് നല്ലത്
ഞാൻ വരുന്നില്ല!
നിനക്ക് വേറെ വഴിയില്ല
ഞാൻ യാത്ര പറയാൻ വന്നതാണ്
- എങ്ങോട്ടാ പോകുന്നേ? - പട്ടണത്തിലേക്ക്
- എന്ത് പറ്റി? - ഒന്നൂല്ല.
ആരോടോ തർക്കിക്കുന്നത് കണ്ടു, എന്തിനായിരുന്നു ?
ആരായിരുന്നു അത്? എന്തിനാ തിരിച്ചു പോകുന്നത്?
ഏയ് അതൊന്നൂല്ല, അവരെന്നോട് ഒരു കാര്യം സംസാരിക്കാൻ വന്നതാ.
- ഇവിടുന്ന് സംസാരിച്ചൂടെ? - അവിടെ പോയി സംസാരിക്കേണ്ട കാര്യമാണ്.
ഇനി തിരിച്ചു വരോ?
വരും, ക്ലാസ്സൊന്നും തീർന്നിട്ടില്ല.
എന്ന് വരും?
അടുത്ത 27ന്
28ന് സ്‌കൂൾ അടക്കുകയല്ലേ, അതിന് മുൻപ് വരണം.
- അകത്തേക്ക് വരൂ എന്തെങ്കിലും കഴിച്ചിട്ട് പോകാം - വേണ്ട
പോകുന്നതിന് മുൻപ് ഇത്തിരി പണി ബാക്കിയുണ്ട്.
ഞാൻ വരാം. അവൻ എന്നെ കാത്തിരിക്കുവാണ്
അയാളേം കൂട്ടി വരൂ
കഴിച്ചിട്ട് പോയാൽ മതി
ശരി, ഞാൻ വരാം
ഞാൻ കാത്തിരിക്കും.
ഇത് നിനക്കാണ്
നിന്റെ ചുവന്ന ജാക്കറ്റിന് ചേരും
ഞാൻ കാത്തിരിക്കും.
എന്താ ഉണ്ടായേ? ഇനി ക്ലാസ്സ്‌ ഇല്ലേ?
- മാഷെന്തോ രാഷ്ട്രീയ കളിയിൽ പെട്ടു. - രാഷ്ട്രീയ കളിയോ?
എനിക്കും മനസ്സിലായില്ല, ചെലപ്പോ കുഴപ്പൊന്നും ഉണ്ടാവില്ലായിരിക്കും.
രണ്ട് മൂന്ന് ദിവസത്തിനകം വരുമെന്ന് പറഞ്ഞിട്ടാ പോയത്.
അങ്ങനെ മാഷ് പോയി
- മാഷ് പോയോ? - പോയി.
- എപ്പോ? - ഇപ്പൊ, മേയറും ഉണ്ട് ഒപ്പം.
അച്ഛൻ കൊടുത്ത ക്ലിപ്പും തിരഞ്ഞു...
...അമ്മ എല്ലാ ദിവസവും..
...അങ്ങോട്ടും ഇങ്ങോട്ടും നടക്കാൻ തുടങ്ങി.
കലം നന്നാക്കാനുണ്ടോ!
അകത്തേക്ക് വരൂ
ഇതിന്റെ ആണിക്കാണ് വില
പുതിയ പാത്രം മേടിക്കുന്നതിനേക്കാൾ വിലയാണ് ഇതിന്.
എത്രയാന്ന് വെച്ചാൽ പറഞ്ഞാൽ മതി തരാം.
ഇത് കുടുംബ സ്വത്ത് വല്ലതുമാണോ?
അല്ല
ആരുടെയെങ്കിലും പ്രിയപ്പെട്ടതാവും
അതേ
ആരുടെ?
എന്റെ മോൾടെ
അവളുടെ ഹൃദയവും കവർന്നു കൊണ്ടാണ്..
...ഒരുത്തൻ ഇവിടുന്ന് പോയത്
ഇത് ശരിയാക്കിയിട്ടുണ്ട്
ഇനിയവൾക്ക് സന്തോഷമാവും
കലം നന്നാക്കാനുണ്ടോ!
എന്താ മോളെ പണി?
ഒന്നൂല്ല, കുടിക്കാൻ വെള്ളം എടുക്കായിരുന്നു.
1 x 8 = 8.
1 x 9 = 9.
2 x 2 = 4.
2 x 3 = 6.
2 × 4 = 8.
2 x 5 = 10.
2 x 6 = 12.
2 x 7 = 14.
2 × 8 = 16.
2 × 9 = 18.
ഗുഡ്
3 x 3 = 9.
3 x 4 = 12.
3 x 5 = 15.
3 x 6 = 18.
3 x 7 = 21.
3 x 8 = 24.
3 x 9 = 27.
അച്ഛൻ അമ്മയോട് പറയാറുണ്ട്...
...പിള്ളേരെ പഠിപ്പിച്ചു കൊണ്ടിരിക്കുന്നതിനിടക്ക് ...
...അച്ഛൻ ഇടയ്ക്കിടെ ഉത്തരത്തിലെ ചുവന്ന കൊടിയിലേക്ക് നോക്കും.
അത് കാണുമ്പോൾ...
...അച്ഛന് അമ്മയെയും അമ്മയുടെ ചുവന്ന ജാക്കറ്റും ഓർമ്മ വരുമത്രെ .
ഉത്തരം അഴിച്ചു പണിയാൻ...
...മേയർ ഒരുപാട് തവണ തുനിഞ്ഞതാണ്...
...പക്ഷെ അച്ഛൻ സമ്മതിച്ചില്ല.
അത് കൊണ്ടാണ് സ്‌കൂളിന്റെ മേൽക്കൂരയുടെ പണി തീരാത്തത്.
അന്നൊരു ദിവസം അമ്മ മണിക്കൂറോളം ക്ലാസ് മുറിയിൽ ഇരുന്നു.
വാതിൽ തുറന്നാണ് കിടന്നിരുന്നത്, മേയറത് കണ്ടു.
മേയർക്ക് കാര്യം പിടികിട്ടി.
അതോടു കൂടെ...
...ഗ്രാമം മൊത്തം ആ വാർത്തയറിഞ്ഞു.
അന്നൊക്കെ കുടുംബക്കാർ ആലോചിച്ചു ഉറപ്പിച്ചായിരുന്നു കല്യാണം കഴിച്ചിരുന്നത്.
പ്രണയ വിവാഹമൊന്നും അന്ന് നാട്ടിൽ പതിവില്ലാത്തതായിരുന്നു .
ഗ്രാമത്തിൽ ആദ്യമായിട്ടാണ് ഇത് സംഭവിക്കുന്നത്.
തിരിച്ചു വരാമെന്ന് അച്ഛൻ വാക്ക് കൊടുത്തു പോയത് മുതൽ...
...സൂര്യനുദിക്കും മുൻപേ കാത്തിരിക്കാൻ തുടങ്ങി അമ്മ.
27ന് മുമ്പ് തിരിച്ചു വരുമെന്ന...
...പ്രതീക്ഷയിൽ.
28 ന് സ്‌കൂൾ വെക്കേഷൻ ആരംഭിച്ചു.
അതിനു മുന്നേ വരേണ്ടതായിരുന്നു അച്ഛൻ.
ഈ തണുപ്പത്ത് നീ എവിടെപ്പോയിരുന്നു? എല്ലാ ദിവസോം പോകുന്നുണ്ടല്ലോ!.
പൊള്ളുന്ന ചൂടുണ്ടല്ലോ!
എനിക്കറിയാം മോളെ, നീയാ മാഷിനെ നോക്കാനാണ് പോവുന്നതെന്ന്
എല്ലാവരും പറയുന്നു അയാൾക്ക് നാട്ടിലെന്തോ പ്രശ്നങ്ങൾ ഉണ്ടെന്നും ഇനി തിരിച്ചു വരില്ലെന്നും.
ഇനിയെങ്കിലും വിട്ടൂടെ?
ഞാൻ അദ്ദേഹത്തെ തിരഞ്ഞു പട്ടണത്തിലേക്ക് പോവാണ്.
നിനക്കെന്താ പ്രാന്താണോടീ?!!
ദിയാ! ഇങ്ങോട്ട് വരാൻ!
അമ്മ പട്ടണത്തിലേക്ക് എത്തിയില്ല.
അതിന് മുൻപേ റോഡിൽ ബോധം കെട്ട് വീണു.
ആരോ കണ്ട് മേയറെ വിവരമറിയിച്ചു.
മേയറും അമ്മാവനും കൂടി അമ്മയെ ഉന്തു വണ്ടിയിൽ വീട്ടിലെത്തിച്ചു.
മേയറ് പറഞ്ഞു, അന്ന് അമ്മയുടെ കൈകൾ ഐസ് പോലെയായിരുന്നത്രെ.
നല്ല കട്ടിയുള്ളൊരു കമ്പിളി പുതുപ്പു കൊണ്ട് പൊതിഞ്ഞാണത്രെ അമ്മയെ കൊണ്ട് വന്നത്...
...എന്നിട്ടും അമ്മയുടെ കൈകൾ തണുത്തിരുന്നു.
അത്ര പേടിക്കാനൊന്നും ഇല്ല
മഞ്ഞു കൊണ്ടതിന്റെയാ, ശരിയായിക്കൊള്ളും
മേയറെ, മാഷ് ഇനി തിരിച്ചു വരോ?
എനിക്കറിഞ്ഞൂടാ
മാഷ് വരേണ്ട സമയം കഴിഞ്ഞു.
ആരെങ്കിലും അയാൾക്കൊരു കത്തയക്കണം.
അയാളിനി തിരിച്ചു വന്നില്ലെങ്കിൽ...
...പിന്നെ ഇവളുടെ കാര്യം ഞാൻ എന്ത് ചെയ്യും.
""വസന്തം വന്നെത്തും."
"ശൈത്യത്തെ മടക്കീടും."
"ഹരിതാഭ നിറച്ചീടും."
"വിത്തിറക്കാം."
"ഉഴുതുമറിക്കാം."
"തിരികെയെത്തും പറവകൾ."
" നൃത്തമാടീടും തവളകൾ."
മോള് എണീറ്റോ
രണ്ട് ദിവസമായി മോള് ഉറങ്ങായിരുന്നു.
മാഷ് വന്നു മോളെ
ഇന്നെലയാ വന്നത്
നേരെ ഇങ്ങോട്ടാ വന്നത്
ഒത്തിരി നേരം മോൾടെ അടുത്തിരുന്നു മാഷ്
സന്തോഷായില്ലേ എന്റെ കുട്ടിക്ക്?
നിന്നെ കാണാനാ മാഷ് വന്നേ
"ഉത്സാഹം നിറഞ്ഞീടും."
"ഉൻമാദത്തിമിർപ്പോടെ."
"മോഹങ്ങൾ മുളപൊട്ടും."
"ആശകൾ പൂവിടും."
"വസന്തം വന്നെത്തും."
"ശൈത്യത്തെ മടക്കീടും."
"ഹരിതാഭ നിറച്ചീടും."
"വിത്തിറക്കാം."
"ഉഴുതുമറിക്കാം."
"തിരികെയെത്തും പറവകൾ."
" നൃത്തമാടീടും തവളകൾ."
"പാട്ടുപാടും കുരുവികൾ."
"വസന്തം, വിത്ത് വിതക്കും കാലം."
"പുതു നാമ്പ് മുളക്കും യാമം."
"പുതു ജീവൻ നിറയും ലോകം."
മാഷെ!
മാഷെ കാണാൻ ദിയ വന്നു
സാറേ!
ദിയാ വന്നൂട്ടൊ
അന്ന് വൈകുന്നേരം തന്നെ അച്ഛൻ തിരിച്ചു പോയി
അമ്മയെ കുറിച്ചറിഞ്ഞപ്പോൾ ഒരു നിമിഷം പോലും അച്ഛൻ അവിടെ നിന്നില്ല...
അനുവാദം പോലും വാങ്ങാതെ നേരെ പോന്നതായിരുന്നു
അച്ഛന്റെ ഈ പ്രവർത്തി കാരണം...
...രണ്ടു വർഷം കൂടി അവർക്ക് പിരിഞ്ഞിരിക്കേണ്ടി വന്നു .
ആരോ പറഞ്ഞതോർക്കുന്നു...
...അവസാനം അച്ഛൻ തിരിച്ചു വന്ന ആ ദിവസം...
...അച്ഛനിഷ്ടപെട്ട ചുവന്ന ജാക്കറ്റും ഇട്ടു കൊണ്ട്....
... റോഡരികിൽ കാത്തു നിന്നത്രെ അമ്മ.
പിന്നീട് ഒരിക്കലും അച്ഛൻ അമ്മയെ വിട്ടു പോയിട്ടില്ല.
ഇതാണ് എന്റെ അച്ഛന്റേയും അമ്മയുടെയും കഥ.
അവരുടെ പ്രണയ കഥയിലെ ഒരു ഭാഗമാണ് ഈ റോഡ്...
...പട്ടണത്തിൽ നിന്നും ഞങ്ങളുടെ ഗ്രാമത്തിലേക്കുളള ഏക മാർഗ്ഗം.
അച്ഛനെ കാത്തവിടെ നിന്നപ്പോൾ...
...ആ വഴിതന്ന പ്രതീക്ഷയിൽ....
...അവസാനമായി ഒരിക്കൽ കൂടി അദ്ദേഹത്തോടൊപ്പം നടക്കാൻ അവർ ആഗ്രഹിച്ചു.
മി.മേയർ?
- ആരാത്? - ഞാനാ യുഷങ്
- എന്നെ കാണാനാണോ? - അതേ.
അകത്തേക്ക് വാ, പുറത്ത് നല്ല തണുപ്പാണ്.
എന്തായി കാര്യങ്ങൾ?
ഞാൻ ഒരുപാട് ആലോചിച്ചു
- അമ്മയുടെ ആഗ്രഹം സാധിക്കണം - ചുമന്ന് കൊണ്ട് വരാനോ?
പക്ഷെ ഇപ്പൊഴും ഒരു പ്രശ്നമുണ്ടല്ലോ മോനെ
ചുമന്ന് കൊണ്ടു വരാൻ ആളില്ലാത്തത് അല്ലെ?
അടുത്ത ഗ്രാമത്തിൽ നിന്നും കൂലിക്ക് ആളെ വെച്ചാലോ?
അത് നല്ല ഐഡിയാണ്
പക്ഷെ അവർക്ക് പൈസ കൊടുക്കണ്ടേ?
നമുക്കിപ്പൊ എത്ര ആൾക്കാരെ വേണം?
കുറച്ചു ദൂരത്തിനാന്നേൽ 10 പേര് മതിയാവും...
..പക്ഷെ ഇത് ദൂരം കുറെ ഉണ്ടേയ്.
ഒരു 16 പേരെങ്കിലും വേണ്ടി വരും
രണ്ട് ഷിഫ്റ്റ് വേണ്ടി വരും, അപ്പൊ ഒരു 32 ആൾക്കാർ വേണം
പിന്നെ വഴിയിൽ വിശ്രമിക്കാൻ കസേര വേണ്ടി വരും...
...അത് ചുമക്കാൻ കൂടി കുറച്ചു പേര് വേണം
എല്ലാം കൂടി ഒരു 30-35 പേര് മതി
ഒരാൾക്ക് എത്ര കൊടുക്കേണ്ടി വരും?
ആളൊന്നിന് നൂറ് യുവാൻ വെച്ച് കൊടുക്കണം,
35, 36 പേരാവുമ്പോൾ
മൊത്തം എത്ര വരും?
3500 - 3600 യുവാൻ ആകും
പിന്നെ കുറച്ച് സിഗരറ്റും..
കുറച്ച് വൈനുമൊക്കെ വേണ്ടി വരും, ഒടുക്കത്തെ തണുപ്പല്ലേ
പിന്നെ എന്തെങ്കിലും അത്യാവശ്യം വന്നാൽ കുറച്ചു പൈസ കൂടി കരുതണം.
എല്ലാം കൂടിയൊരു 4000 യുവാൻ ആകും
ഇതാ 5000 ഉണ്ട്, ഇത് പോരെ?
ഓഹ്, ധാരാളം
മിസിസ്. ലു വരൂ, വന്നു കണ്ടോളു
കരയാതിരിക്കു
അദ്ദേഹത്തിന്റെ മേൽ കണ്ണീര് വീഴാതെ നോക്കണേ
മി.ലു. നമ്മൾ ഗ്രാമത്തിലേക്ക് തിരികെ പോകുന്നു.
അന്ന്, നൂറിലധികം ആളുകൾ ചടങ്ങിൽ പങ്കെടുക്കാൻ വന്നു
അച്ഛൻ പഠിപ്പിച്ച വിദ്യാർത്ഥികളാണന്ന് മേയർ പറഞ്ഞു.
മരണ വാർത്തയറിഞ്ഞു എത്തിച്ചേർന്നതാണ് എല്ലാവരും
ചിലരൊക്കെ പട്ടണത്തിന് പുറത്തുള്ളവരാണ് .
ചിലരൊക്കെ മറ്റു സിറ്റികളിൽ നിന്നും.
ഗുവാങ്ഷയിൽ നിന്നു പോലും ആളുകൾ വന്നിട്ടുണ്ടെന്ന് മേയർ പറഞ്ഞു.
മഞ്ഞു വീഴ്ച കാരണം സമയത്തിന് എത്താൻ കഴിയാത്തവരുമുണ്ട്.
പല മുഖങ്ങളും എനിക്ക് അപരിചിതമാണ് .
പലരും എന്നെക്കാൾ മൂത്തവരാണ്.
എനിക്കറിയില്ല ഇവരെയൊക്കെ എന്നാണ് അച്ഛൻ പഠിപ്പിച്ചതെന്ന് .
അവരോടൊക്കെ എന്ത് പറയണമെന്ന് പോലും എനിക്കറിയില്ല.
എന്തായാലും, മേയർ പറഞ്ഞപോലെ അവരൊക്കെ അച്ഛന്റെ വിദ്യാർഥികളായിരുന്നു.
ഈ പൈസ വെച്ചോളൂ
എന്ത് പറ്റി? ആർക്കും പൈസ കൊടുത്തില്ലേ?
അവരാരും വാങ്ങിയില്ല, കൂലിക്ക് വിളിച്ചവർ പോലും മേടിച്ചില്ല, ആർക്കും വേണ്ടത്രെ
ഇതാ വെച്ചോളൂ
അമ്മയുടെ നിർദ്ദേശമനുസരിച്ചു...
...പഴയ കിണറിന്റെ അടുത്താണ് അച്ഛനെ അടക്കിയത്.
ഗ്രാമത്തിലിപ്പോ വെള്ളത്തിന് ക്ഷാമമില്ല, അത് കൊണ്ട് വെള്ളം കോരാൻ ...
.. കിണറൊന്നും ഇപ്പൊ ആരും ഉപയോഗിക്കാറില്ല.
ഈ കുന്നിൽ നിന്ന് താഴേക്ക് നോക്കിയാൽ അച്ഛന് സ്‌കൂൾ കാണാമെന്ന് അമ്മ പറയും.
തന്റെ സമയമായാൽ തന്നെയും അദ്ദേഹത്തിന്റെ അടുത്ത് തന്നെ അടക്കണമെന്നും അമ്മ പറഞ്ഞു .
സ്‌കൂൾ പുതുക്കി പണിയുന്ന കാര്യം ശരിയായെന്ന്...
...ചടങ്ങിന് ശേഷം മേയർ വന്നു പറഞ്ഞു.
നഗരസഭ ഫണ്ട് അനുവദിച്ചെന്നും...
...അതിന് പുറമെ ഗ്രാമത്തിലെ കുടുംബങ്ങൾ സംഭാവന ചെയ്തെന്നും
അച്ഛന്റെ ആഗ്രഹം നമ്മൾ പൂർത്തീകരിക്കണമെന്നാണ് അദ്ദേഹം പറയുന്നത്.
നിന്റെ പൈസ ഇങ്ങോട്ട് താ
മേയറെ, വർഷങ്ങളായിട്ടുള്ള ഞങ്ങളുടെ സമ്പാദ്യമാണ്.
ഇതെടുത്ത് സ്‌കൂൾ പണിയണം
എനിക്കിത് വാങ്ങാൻ കഴിയില്ല
എന്റെ ഭർത്താവു പോയി, ഇനി എനിക്കിതിന്റെ ആവശ്യമില്ല. നിങ്ങളിത് സ്വീകരിക്കണം.
എങ്കിൽ ശരി, അങ്ങനെയാവട്ടെ
സഹായവുമായി ആദ്യം വന്നത് നിങ്ങളാണ്, ഇനിയും ആളുകൾ വരുമെന്ന് ഉറപ്പാ.
ഞാൻ നാളെ പോകും
അവസാനമായി ഒരിക്കൽ കൂടി സ്‌കൂളിനടുത്തേക്ക് കൊണ്ട് പോകാൻ അമ്മയെന്നോട് പറഞ്ഞു
അടുത്ത തവണ ഞാൻ വരുമ്പോൾ...
...നമുക്കറിയുന്ന സ്‌കൂൾ ഇവിടുണ്ടാവില്ലെന്ന് അമ്മ പറഞ്ഞു.
ഈ സ്‌കൂള് നിർമ്മിക്കാൻ നിന്റെ അച്ഛനും സഹായിച്ചു
വർഷങ്ങളോളം അദ്ദേഹം ഇവിടെ പഠിപ്പിച്ചു.
സ്വന്തം വീട് പോലെ തന്നെയായിരുന്നു അദ്ദേഹത്തിനിവിടം
ചാങ്യു, അങ്ങ് എന്റെ ശബ്ദം കേൾക്കുന്നുണ്ടോ
നമ്മുടെ മേയറ് സ്‌കൂൾ പുതുക്കി പണിയാൻ പോവാണ്.
അങ്ങയുടെ ആഗ്രഹം പോലെ...
...മനോഹരമായ വലിയൊരു...
...സ്‌കൂൾ തന്നെ
അടുത്ത മാർച്ച് മാസം പണി തുടങ്ങും
ഇനിയൊന്നും പേടിക്കാനില്ലാ ട്ടോ
പണി തീർന്നാൽ...
...ഞാനിവിടെ ചുവന്ന സൗഭാഗ്യ തുണി തൂക്കിയിടും
ഇനി അങ്ങേക്ക് സ്വസ്ഥമായി വിശ്രമിക്കാം
നിനക്കറിയോ, നിന്റെ അച്ഛൻ വളരെ ആത്മാർത്ഥയുളള വ്യക്തിയായിരുന്നു.
നിന്നെയൊരു അധ്യാപകനായി കാണാനായിരുന്നു..
..അദ്ദേഹം ആഗ്രഹിച്ചിരുന്നത്.
നിന്നെ കോളേജിലേക്ക് അയച്ചതും അതിനായിരുന്നു...
...പക്ഷെ നീ ഒരിക്കൽ പോലും അധ്യാപകന്റെ വേഷം അണിഞ്ഞില്ല
ഒരു ദിവസമെങ്കിലും മോനൊരു അധ്യാപകനായി പഠിപ്പിച്ചാൽ...
...അത് അദ്ദേഹത്തെ സന്തോഷിപ്പിക്കും
ഒരൊറ്റ ദിവസം മാത്രം, അത് കഴിഞ്ഞു മോന് പോകാം
നോക്ക്, ഇവിടിപ്പോ അദ്ധ്യാപകരില്ല...
...കുട്ടികൾ പഠിക്കുന്നതിന്റെ ബഹളങ്ങളില്ല.
പുതിയ മാഷ് വന്നു കൊണ്ടിരിക്കുകയാണെന്നു മേയർ പറഞ്ഞു
അദ്ദേഹത്തിന്റെ മനോഹര ശബ്ദത്തിന്...
...പകരമാവില്ല ഇവരാരും.
40 വർഷങ്ങൾക്കിപ്പുറവും ഞാനാ ശബ്ദത്തെ സ്നേഹിക്കുന്നു
എനിക്കിപ്പഴും കേൾക്കാമത്
അമ്മേ, ഞാൻ ആലോചിക്കായിരുന്നു
അമ്മക്ക് എന്റെ കൂടി സിറ്റിയിലേക്ക് വന്നൂടെ?
വേണ്ട, വേണ്ട മോനെ
നിന്റെ അച്ഛനെ വിട്ട് ഞാൻ എങ്ങോട്ടുമില്ല
അദ്ദേഹത്തെ തനിച്ചാക്കി ഞാൻ എങ്ങനെ വരും
മോൻ എന്നെയോർത്ത് വിഷമിക്കേണ്ട
ഞാനിവിടെ സുഖമായിട്ട് കഴിഞ്ഞോളാം
മോനവിടെ സുഖമല്ലേ?
അതേ, സുഖായിട്ട് പോകുന്നു
ഗേൾഫ്രണ്ട്‌സ് ഒക്കെയുണ്ടോ ?
ചുമ്മാതിരി അമ്മേ
നീയിപ്പോ കൊച്ചു കുട്ടിയൊന്നും അല്ല
ഇത്രക്ക് വാശി പാടില്ല
ഞാൻ പറയുന്നത് കേൾക്ക്
നല്ലൊരു പെൺകുട്ടിയെ കണ്ടു പിടിച്ചു..
..അവളേയും കൂട്ടി ഇങ്ങോട്ട് വാ
നിന്റെ അച്ഛൻ പോയി
നിന്നെ ഓർത്തായിരുന്നു അദ്ദേഹത്തിന് വിഷമം
ഒരു പ്രായം കഴിഞ്ഞാൽ മക്കളൊക്കെ..
നമ്മളെ വിട്ട് പോകും, നമുക്കവരെ തടയാൻ കഴിയില്ല.
മാതാപിതാക്കളെന്ന നിലയിൽ..
...ഞങ്ങളും നിന്നെ പോകാൻ അനുവദിച്ചു..
...പക്ഷെ ഉള്ളില് മുഴുവൻ ആധിയായിരുന്നു...
നിന്റെ അച്ഛന് നിന്നെ...
...ഒരുപാട് മിസ് ചെയ്തിരുന്നു.
അമ്മ കരയല്ലേ
അദ്ദേഹം പോയതിൽ പിന്നെ, വല്ലാത്ത ഏകാന്തതയാണ്.
എനിക്കറിയാം
മോൻ നന്നായി അധ്വാനിച്ചു നല്ലൊരു ജീവിതം തുടങ്ങണം.
"അക്ഷരമെന്തെന്നറിഞ്ഞീടാം."
"പുസ്തകമെല്ലാം സൂക്ഷിച്ചീടാം."
"ഭാവിയും ഭൂതവുമറിയേണം."
" ഋതുഭേദങ്ങൾ അറിഞ്ഞീടാം, വസന്തം, ഗ്രീഷ്മം, ശരദ്, ശിശിരം"
"കിഴക്ക്, പടിഞ്ഞാറ്, തെക്ക്, വടക്ക്. "
"എല്ലാ കാര്യത്തിനും ഒരു ലക്ഷ്യം ഉണ്ട്."
അതിരാവിലെ കുട്ടികളെയെല്ലാം ഞാൻ വിളിച്ചു കൂട്ടി. എന്നിട്ട് അവരോട് പറഞ്ഞു
...ഇന്ന് ഒരു ദിവസത്തേക്ക് നിങ്ങളെ ഞാൻ പഠിപ്പിക്കാൻ പോവാണ്.
മേയർക്ക് അതിശയം.
ഞാൻ പറഞ്ഞു, ഇതെന്റെ അച്ഛനും അമ്മയ്ക്കും വേണ്ടിയാണെന്ന്.
വർഷങ്ങളായി അച്ഛൻ നിന്നിരുന്ന...
...അതേ സ്ഥാനത്ത് ഞാൻ നിന്നു.
എന്റെയും ഈ കുട്ടികളുടെയും ശബ്ദം അച്ഛൻ കേൾക്കുന്നുണ്ടാകും. തീർച്ച.
അച്ഛൻ ആദ്യ ദിവസം ഉപയോഗിച്ച അതേ പുസ്തകം തന്നെയാണ് എന്റെ കയ്യിലും.
ഇത് വെറുമൊരു പാഠപുസ്തകമല്ല.
ഇതച്ഛൻ സ്വന്തം കൈപ്പടയിൽ എഴുതിയ പാഠപുസ്തകമാണ്.
"അക്ഷരമെന്തെന്നറിഞ്ഞീടാം."
"പുസ്തകമെല്ലാം സൂക്ഷിച്ചീടാം."
"ഭാവിയും ഭൂതവുമറിയേണം."
" ഋതുഭേദങ്ങൾ അറിഞ്ഞീടാം, വസന്തം, ഗ്രീഷ്മം, ശരദ്, ശിശിരം"
"കിഴക്ക്, പടിഞ്ഞാറ്, തെക്ക്, വടക്ക്. "
"എല്ലാ കാര്യത്തിനും ഒരു ലക്ഷ്യം ഉണ്ട്."
"മുതിർന്നവരെ ബഹുമാനിച്ചീടാം"
പരിഭാഷ : നിഷാദ് ജെ.എൻ ( fb.com/nishadjn )
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org
like & share www.facebook.com/msonepage
join our facebook group www.facebook.com/groups/MSONEsubs/